Хошой Дархан чин ван

Хошой Дархан чин ван (монголоор:; хятадаар: 和硕达尔罕亲王, пиньинь: Héshuò dá'ěrhǎn qīnwáng) бол Манж Чин гүрний Өвөр Монголын Жиримийн чуулганы Хорчин зүүн гарын дундад хошууны засаг ноёны цол хэргэм юм. Энэ цол хэргэмийг хүртсэн анхны засаг ноён болох Хорчины Зайсанбөх тайжийн отгон хөвүүн Манзушир нь Манжийн төрд идэвхтэй зүтгэн гавьяа зүтгэл үзүүлэхээс гадна, Дээд эрдэмт хааны хоёр хатны дүү, Эеэр засагч хааны нагац ах байсан нэгэн. 1636 онд Дээд эрдэмт хааны зарлигаар Чин гүрнийг тунхагласны дараа Манзушир тайжийг "Төрийн Баатар жүн ван" цолоор өргөмжилж, Жиримийн чуулганы Хорчины зүүн гарын дундад хошууг байгуулан нутаг хуваарилан өгч захируулсан. 1652 онд Эеэр засагч хааны зарлигаар "Дархан" цол шагнаж, 1659 онд үе улиран залгамжлах "Хошой Дархан Баатар чин ван" цол хэргэмийг соёрхжээ. 1665 онд Манзушир чин ван өөд болсны дараа ахмад хөвүүн Худа нь залгамжлахад Чин гүрний талаас "Баатар" цолыг хурааж, Хошой Дархан чин ван хэмээн үлдээсэн.  
+Хорчины Хошой Дархан чин вангууд№НэрсХугацааТайлбар1Манзушир1636-1665Зайсанбөх тайжийн хөвүүн, Бумбутай хатны дүү2Худа1665-1671Манзуширийн ахмад хөвүүн. Хошой гүнжийн эфү3Банди1671-1710Худагийн ахмад хөвүүн. Гүрний Дуанмин гүнжийн эфү4Лувсангомбо1710-1752Бандийн ахмад хөвүүн. Хошой авхайн эфү5Сэвдэнбалжир1752-1755Лувсангомбын 3-р хөвүүн. Гүрний Хэжин гүнжийн эфү6Цэвээнноров1755-1773Лувсангомбын 2-р хөвүүн.7Ванжилдорж1774-1798Цэвээнноровын хөвүүн8Данзаномбо1798-1808Ванжилдоржийн хөвүүн.9Буян-Өндөрхүү1808-1838Данзаномбын хөвүүн.10Содномпунцаг1838-1874Буян-Өндөрхүүгийн ахмад хөвүүн.11Гомбованжил1874-1884Содномпунцагийн хөвүүн12Намжилцэрэн1884-1949Гомбованжилийн хөвүүн

 Холбоотой өгүүлэл 

 Хошой Зоригт чин ван
 Хошой Түшээт чин ван
 Гаадаа мэйрэн

Ангилал:1636 онд байгуулагдсан
Ангилал:Цол
Ангилал:Хэргэм
Ангилал:Монголын цол
Ангилал:Чин Улсын цол хэргэм